CELEX: 52003PC0471
Language: fi
Date: 2003-07-31
Title: Ehdotus neuvoston asetus eurooppalaisen satelliittinavigointiohjelman hallintorakenteista

Avis juridique important

|

52003PC0471

Ehdotus neuvoston asetus eurooppalaisen satelliittinavigointiohjelman hallintorakenteista  /* KOM/2003/0471 lopull. - CNS 2003/0177 */  

Ehdotus NEUVOSTON ASETUS eurooppalaisen satelliittinavigointiohjelman hallintorakenteista(Komission esittämä)PERUSTELUTEurooppalaisella satelliittinavigointijärjestelmällä on strategista merkitystä, ja julkisten etujen puolustamisesta ja edustamisesta on huolehdittava. Siitä syystä on erittäin tärkeää, että järjestelmän rakentamis- ja käyttöönottovaihetta sekä toimintavaihetta valvoo julkinen viranomainen.Tätä varten ehdotetaan perustettavaksi valvontaviranomainen (1 luku) ja turvallisuuskeskus (2 luku).ValvontaviranomainenValvontaviranomaisen tehtävä ja viranomaisen käyttöön tehtävän hoitamiseksi annettavat välineet määritellään 2 artiklassa.Valvontaviranomainen tekee Galileo-yhteisyrityksen yhtiöjärjestyksen [1] 2 artiklan 3 kohdan mukaisesti toimilupaa koskevan sopimuksen yritysten yhteenliittymän kanssa, joka valitaan Galileo-ohjelman kehitysvaiheen lopuksi, ja valvoo, että yritysten yhteenliittymä noudattaa sopimuksen velvoitteita.[1]  Neuvoston asetus (EY) N:o 876/2002, annettu 21 päivänä toukokuuta 2002, Galileo-yhteisyrityksen perustamisesta (EYVL L 138, 28.5.2002, s. 1-8).Valvontaviranomainen huolehtii ohjelmaan osoitettujen yhteisön varojen hallinnoinnista ja valvonnasta.Koska järjestelmän turvallisuus on erittäin tärkeää, valvontaviranomainen vahvistaa yhdessä 20 artiklassa mainitun turvallisuuskeskuksen ja toimiluvan haltijan kanssa menettelyt, joilla pyritään varmistamaan alalle säädettyjen turvallisuussääntöjen noudattaminen.Muuttamatta voimassa olevia sääntöjä jäsenvaltioiden, jotka ovat jättäneet Kansainväliseen televiestintäliittoon ilmoituksia järjestelmän käyttöön tarvittavien taajuuksien käytöstä, olisi annettava valvontaviranomaiselle oikeus antaa taajuuksien yksinomaiset käyttöoikeudet toimiluvan haltijalle. Valvontaviranomainen on toimiluvan haltijan ainoa keskustelukumppani tällä alalla, ja se vastaa tarvittavien koordinointimenettelyjen järjestämisestä jäsenvaltioiden kanssa.Valvontaviranomainen avustaa komissiota satelliittinavigointiin liittyvissä asioissa, varsinkin jos tarvitaan lainsäädäntö- tai sääntelytoimia.Ehdotuksen 3 artiklan mukaan valvontaviranomainen omistaa eurooppalaisen satelliittinavigointijärjestelmän kokonaisuudessaan, myös siltä osin kuin toimiluvan haltija on sitä kehittänyt rakennus- ja käyttöönottovaiheessa, ellei toimilupasopimuksessa erityisesti toisin määrätä. Yhteisyritys, joka yhtiöjärjestyksensä 6 artiklan mukaisesti omistaa kaikki aineelliset ja aineettomat hyödykkeet, jotka ovat syntyneet tai jotka sille on luovutettu Galileo-ohjelman kehitysvaiheen toteuttamista varten, siirtää kaikkien näiden hyödykkeiden omistusoikeuden valvontaviranomaiselle, kun se lakkautetaan kehitysvaiheen päättyessä.Valvontaviranomainen luovuttaa tämän asetuksen 3 artiklan 1 kohdan mukaisesti toimiluvan haltijalle hyödykkeiden käyttöoikeuden mutta ei omistusoikeutta, jonka on pysyttävä julkisissa käsissä. Tämä on perusteltua muun muassa siksi, että ohjelman määrittely- ja kehitysvaiheet on rahoitettu kokonaan julkisista varoista ja kaikki näin kehitetyt osat on annettu toimiluvan haltijan käyttöön. Se myös tasapainottaa sitä, että merkittävä osa rakennus- ja käyttöönottovaiheestakin on rahoitettava yhteisön määrärahoilla.Asetuksen 4 artikla koskee valvontaviranomaisen oikeudellista asemaa yhteisön elimenä, jonka oikeudellinen asema vastaa sääntelyviraston oikeudellista asemaa [2]. Se on oikeushenkilö. Se sijaitsee Brysselissä ja voi perustaa toimistoja toimipaikkansa ulkopuolelle. Toimisto voi olla tarpeen esimerkiksi järjestelmän rakentamisesta vastaavan yksikön ja tämän jälkeen toimiluvan haltijan toimipaikassa.[2]  Komission tiedonanto, annettu 11. joulukuuta 2002, (KOM(2002)718 lopullinen) ja komission asetus (EY, Euratom) N:o 2343/2002, annettu 23.12.2002.Ehdotuksen 5 ja 6 artiklassa kuvaillaan johtokunnan kokoonpano, toiminta ja tehtävät. Johtokunta on valvontaviranomaisen hallintoelin, päivittäisestä hallinnosta vastaa johtaja.Asetuksen 5 artiklan mukaan johtokunta koostuu 12 jäsenestä, joista kuusi nimittää komissio ja toiset kuusi neuvosto.Asetuksen 6 artiklan mukaan johtokunta varmistaa valvontaviranomaisen toiminnan.- Se nimittää 7 artiklan mukaisesti johtajan, jonka suhteen se käyttää kurinpidollista toimivaltaa.- Se antaa valvontaviranomaisen varainhoitoasetuksen.- Se vahvistaa valvontaviranomaisen työohjelman, talousarvion ja organisaation.- Se vahvistaa vuosittaisen toimintaa koskevan yleiskertomuksen.- Se päättää valvontaviranomaisen kieliä koskevista järjestelyistä. Tarvittaessa se perustaa ja kokoaa tieteellisen ja teknisen komitean, jolle se voi antaa tutkimus- ja asiantuntijatehtäviä.- Se vahvistaa työjärjestyksensä.Ehdotuksen 7 ja 8 artiklat koskevat valvontaviranomaisen johtajaa. Johtaja, jonka johtokunta nimittää komission ehdottamista henkilöistä, on valvontaviranomaisen laillinen edustaja ja hoitaa sen päivittäisen hallinnon johtokunnan alaisuudessa. Hän valmistelee johtokunnan päätökset ja sen hyväksymät asiakirjat. Hän huolehtii valvontaviranomaisen henkilöstön johdosta ja hallinnosta.Ehdotuksen 9 artiklan mukaan johtokunta voi perustaa tieteellisen ja teknisen komitean kootakseen valvontaviranomaisen yhteyteen satelliittinavigointialan ja siihen liittyvien alojen parhaat asiantuntijat ja voidakseen erityisesti ennakoida näiden teknologioiden tulevaa kehitystä.Ehdotuksen 10-13 artikla koskee valvontaviranomaisen talousarviota, eli sen sisältöä (10 artikla), sen hyväksymismenettelyä (11 artikla), sen toteutusta (12 artikla) ja sen varainhoitoasetusta (13 artikla). Ehdotuksen 14 artikla koskee tarkastuksia, joita petostentorjuntaviraston (OLAF) ja tilintarkastustuomioistuimen on tehtävä valvontaviranomaisen varainhoitoon.Ehdotuksen 15 artiklassa säädetään erioikeuksia ja vapauksia koskevan pöytäkirjan soveltamisesta valvontaviranomaiseen, koska se on yhteisön elin (4 artikla).Ehdotuksen 16 artikla koskee henkilöstön asemaa; henkilöstö on yhteisöjen virkamiehiin ja muuhun henkilöstöön sovellettavien henkilöstösääntöjen alainen. Johtokunta vahvistaa tarvittavat menettelysäännöt yhdessä komission kanssa.Ehdotuksen 17 artikla koskee valvontaviranomaisen sopimusvastuuta, sopimussuhteen ulkopuolista vastuuta sekä henkilöstön vastuuta.Ehdotuksen 18 artiklassa säädetään, että valvontaviranomaiseen sovelletaan asiakirjojen julkisuutta ja henkilötietojen suojaa koskevaa yhteisön lainsäädäntöä.Ehdotuksen 19 artiklalla sellaisille valtioille, jotka eivät ole Euroopan unionin jäseniä, annetaan mahdollisuus osallistua valvontaviranomaisen toimintaan sillä ehdolla, että ne tekevät tästä etukäteen sopimuksen yhteisön kanssa. Esimerkiksi Norjalla ja Sveitsillä on oltava oikeus osallistua valvontaviranomaisen toimintaan, koska ne osallistuivat Galileon aiempiin vaiheisiin antamalla panoksensa Euroopan avaruusjärjestön Galileosat-ohjelmaan.TurvallisuuskeskusOhjelmalla on tarkoitus perustaa eurooppalainen satelliittinavigointijärjestelmä, joka on turvallisuuden kannalta arkaluontoinen infrastruktuuri.Järjestelmän turvallisuuden varmistamisella pyritään siihen, että järjestelmä suojataan haitantekotarkoituksessa tai muutoin aiheutetuilta haitoilta ja estetään sen käyttö Euroopan unionin ja sen jäsenvaltioiden etujen vastaisiin tarkoituksiin.Tavoitteen saavuttaminen edellyttää, että perustetaan pysyvä ja toimiva päätöksentekorakenne käsittelemään ongelmakentän eri tekijöitä (jäljempänä 'turvallisuuskeskus').Ehdotuksen 20 artiklalla perustetaan neuvoston pääsihteeristöön turvallisuuskeskus, jonka muodostaisi pieni pysyvä, jatkuvassa toimintavalmiudessa oleva ryhmä. Tämä ei rajoita päätöksiä, joita seuraava hallitustenvälinen konferenssi mahdollisesti tekee asiassa.Ehdotuksen 21 artiklassa luetellaan turvallisuuskeskuksen tehtävät. Sen on varmistettava järjestelmän turvallisuuteen liittyvät asiantuntijatehtävät, ja se osallistuu turvallisuusalan tulevien operatiivisten ja sääntelypuitteiden laadintaan ja niiden noudattamisen valvontaan. Sen on myös kyettävä tosiaikaisesti toteuttamaan kriisitilanteen edellyttämät toimenpiteet, erityisesti järjestelmän toiminnanharjoittajan suuntaan yhteistoiminnassa valvonta-viranomaisen kanssa.Ehdotuksen 22 artiklassa neuvoston pääsihteerin tehtäväksi annetaan vahvistaa yhteistoiminnassa komission kanssa toimintatavat keskukselle, joka toimii hänen vastuullaan ja jossa komissio on edustettuna.Turvallisuuskeskuksen perustamisen lisäksi neuvosto voi pyytää Coreperia perustamaan neuvoston työjärjestyksen [3] 19 artiklan 3 kohdan mukaisesti eurooppalaisen satelliittinavigointijärjestelmän turvallisuuteen liittyviä kysymyksiä käsittelevän komitean. Komitea käsittelee neuvoston toimivaltaan kuuluvia eurooppalaisen satelliittinavigointi järjestelmän turvallisuuteen liittyviä kysymyksiä.[3]  EYVL L 230, 28.2.2002, s. 7.2003/0177 (CNS)Ehdotus NEUVOSTON ASETUS eurooppalaisen satelliittinavigointiohjelman hallintorakenteistaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 308 artiklan,ottaa huomioon komission ehdotuksen [4],[4]  EUVL C [...], [...], s. [...].ottaa huomioon Euroopan parlamentin lausunnon [5][5]  EUVL C [...], [...], s. [...].sekä katsoo seuraavaa:(1) Kölnissä (3 ja 4 päivänä kesäkuuta 1999), Feirassa (19 ja 20 päivänä kesäkuuta 2000), Nizzassa (7-11 päivänä joulukuuta 2000), Tukholmassa (23 ja 24 päivänä maaliskuuta 2001), Laekenissa (14 ja 15 päivänä joulukuuta 2001), Barcelonassa (15 ja 16 päivänä maaliskuuta 2002) ja Brysselissä (20 ja 21 päivänä maaliskuuta 2003) kokoontuneet Eurooppa-neuvostot korostivat Euroopan unionin ja Euroopan avaruusjärjestön yhteisrahoittaman Galileo-satelliittinavigointiohjelman strategista luonnetta.(2) Eurooppalaisella satelliittinavigointijärjestelmällä on strategista merkitystä, ja julkisten etujen puolustamisesta ja edustamisesta on huolehdittava. Siitä syystä on erittäin tärkeää valvoa järjestelmän rakennus- ja käyttöönottovaihetta sekä toimintavaihetta.(3) Galileo on ensimmäinen eurooppalainen avaruusohjelma, jota rahoittaa ja hallinnoi Euroopan unioni (yhdessä Euroopan avaruusjärjestön kanssa). Sen avulla voidaan kehittää useita sovelluksia aloilla, joilla on välitöntä tai välillistä merkitystä yhteisön politiikkoille, kuten liikenteessä (paikantaminen, nopeusmittaus, vakuutukset, tiemaksut), lainkäytössä (syytettyjen seuranta, rikollisuuden torjunta), tulliviranomaisten toiminnoissa (kenttätarkastukset jne.), maataloudessa (lannoitteiden ja torjunta-aineiden annostelu maaperän mukaan jne.) ja kalataloudessa (alusten liikkumisen seuranta).(4) Siksi on ilmeistä, että kyseinen yhteisön toiminta on tarpeen näiden tavoitteiden saavuttamiseksi, mutta perustamissopimuksessa ei erillisen avaruuspolitiikan puuttuessa määrätä toiminnan edellyttämistä valtuuksista. Tästä syystä olisi käytettävä 308 artiklaa kyseisen valvontaviranomaisen ja kyseisen turvallisuuskeskuksen luomisen perustana.(5) Neuvosto on useaan otteeseen ja erityisesti 5 päivänä huhtikuuta 2001 ja 26 päivänä maaliskuuta 2002 antamissaan päätelmissä ilmaissut kannattavansa yksityisen sektorin osallistumista ohjelman kehitys- ja käyttövaiheisiin.(6) Tämän tavoitteen saavuttamiseksi valvontaviranomainen voi tehdä toimilupaa koskevan sopimuksen yritysten yhteenliittymän kanssa, joka valitaan Galileo-ohjelman kehitysvaiheen lopuksi, ja valvoo, että yritysten yhteenliittymä noudattaa erityisesti julkista palvelua koskevia toimilupasopimuksen velvoitteita.(7) Valvontaviranomainen antaa järjestelmän eri osien omistajana niiden käyttöoikeuden toimiluvan haltijalle toimiluvan voimassaoloajaksi.(8) Valvontaviranomaisen tehtävänä on huolehtia ohjelmaan osoitettujen yhteisön varojen hoidosta ja valvonnasta.(9) Jäsenvaltioiden, jotka ovat jättäneet Kansainväliseen televiestintäliittoon ilmoituksia järjestelmän käyttöön tarvittavien taajuuksien käytöstä, olisi annettava valvontaviranomaiselle oikeus antaa taajuuksien yksinomaiset käyttöoikeudet toimiluvan haltijalle, jotta tämä voisi tarjota tarjouseritelmässä vaaditut palvelut ja jotta tällä olisi tätä varten yksi ainoa keskustelukumppani eli turvallisuusviranomainen.(10) Valvontaviranomainen voi avustaa komissiota satelliittinavigointiin liittyvissä asioissa, varsinkin jos tarvitaan lainsäädäntö- tai sääntelytoimia.(11) Kun yhteisyritys lakkautetaan (kehitysvaiheen päättyessä), se siirtää valvontaviranomaiselle eurooppalaisen satelliittinavigointijärjestelmän (EGNOS ja GALILEO) koko omistusoikeuden, myös niiltä osin kuin toimiluvan haltija on sitä kehittänyt rakennus- ja käyttöönottovaiheessa. Tämä on perusteltua, koska ohjelman määrittely- ja kehitysvaiheet on rahoitettu kokonaan julkisista varoista ja kaikki näin kehitetyt osat on annettu toimiluvan haltijan käyttöön. Se myös tasapainottaa sitä, että merkittävä osa rakennus- ja käyttöönottovaiheesta on rahoitettava yhteisön määrärahoilla.(12) Valvontaviranomaisen oikeudellisen aseman on mahdollistettava se, että valvontaviranomainen toimii tehtäviään hoitaessaan oikeushenkilönä.(13) Johtokunta on valvontaviranomaisen hallintoelin, päivittäisestä hallinnosta vastaa johtaja.(14) Olisi säädettävä mahdollisuudesta perustaa tieteellinen ja tekninen komitea, jolla on tutkimus- ja asiantuntijatehtäviä.(15) Valvontaviranomaisen johtaja on valvontaviranomaisen laillinen edustaja ja hoitaa sen päivittäisen hallinnon johtokunnan alaisuudessa.(16) Valvontaviranomaiseen sovellettavien rahoitusta ja talousarvioita koskevien säännösten on oltava sopusoinnussa Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 23 päivänä joulukuuta 2002 annetun komission asetuksen (EY, Euratom) N:o 2343/2002 kanssa.(17) Tilintarkastustuomioistuimen ja petostentorjuntaviraston (OLAF) on valvottava valvontaviranomaiselle myönnettyjen varojen hoitoa.(18) Valvontaviranomaiseen olisi sovellettava erioikeuksia ja vapauksia koskevaa pöytäkirjaa, koska valvontaviranomainen on yhteisön elin.(19) Henkilöstön on oltava yhteisöjen virkamiehiin ja muuhun henkilöstöön sovellettavien henkilöstösääntöjen alainen.(20) Valvontaviranomaisen on noudatettava yhteisön lainsäädäntöä, joka koskee asiakirjojen julkisuutta ja yksilöiden suojelua henkilötietojen käsittelyssä.(21) Valtioille, jotka eivät ole Euroopan unionin jäseniä, olisi annettava mahdollisuus osallistua valvontaviranomaisen toimintaan sillä ehdolla, että ne tekevät tästä sopimuksen yhteisön kanssa, erityisesti jos kyseiset maat ovat osallistuneet ohjelman aiempiin vaiheisiin Euroopan avaruusjärjestön Galileosat-ohjelmassa.(22) Eurooppalaista satelliittinavigointijärjestelmää on pidettävä turvallisuuden kannalta arkaluontoisena infrastruktuurina.(23) Järjestelmän turvallisuus olisi varmistettava, jotta se voidaan suojata haitantekotarkoituksessa tai muutoin aiheutetuilta haitoilta ja jotta voidaan estää sen käyttö Euroopan unionin ja sen jäsenvaltioiden etujen vastaisiin tarkoituksiin.(24) Tavoitteen saavuttaminen edellyttää pysyvän ja toimivan päätöksentekorakenteen perustamista käsittelemään ongelmakentän eri tekijöitä.(25) Kyseisen rakenteen, jota kutsutaan turvallisuuskeskukseksi, on muun muassa kyettävä tosiaikaisesti toteuttamaan kriisitilanteen edellyttämät toimenpiteet, erityisesti antamalla tarvittavat ohjeet toiminnanharjoittajalle (esimerkiksi signaalin häirintä tai katkaisu). Lisäksi se toimii yhteystahona (unionin, jäsenvaltioiden, yhteisön ulkopuolisten valtioiden ja Naton) turvallisuusviranomaisiin ja toiminnanharjoittajaan nähden,ON ANTANUT TÄMÄN ASETUKSEN:1 luku. Valvontaviranomainen1 artiklaTarkoitusPerustetaan valvontaviranomainen, jonka tehtävänä on varmistaa eurooppalaiseen satelliittinavigointiohjelmaan liittyvien julkisten etujen valvonta.2 artiklaTehtävätValvontaviranomainen hoitaa 1 artiklassa määritellyn tavoitteen saavuttamiseksi seuraavia tehtäviä:- Se toimii toimiluvan myöntävänä viranomaisena yksityiseen toimiluvan haltijaan nähden, jonka tehtävänä on ohjelman rakennus- ja käyttöönottovaiheen sekä toimintavaiheen toteuttaminen ja hallinto. Tätä varten se solmii viimeksi mainitun kanssa toimilupasopimuksen. Se valvoo, että toimiluvan haltija noudattaa sopimusta ja siihen liitettyjä eritelmiä. Valvontaviranomainen antaa toimiluvan haltijalle oikeuden käyttää 3 artiklan 1 kohdassa mainittua aineellista ja aineetonta omaisuutta toimiluvan voimassaolon ajan.- Se hoitaa eurooppalaiseen satelliittinavigointiohjelmaan osoitettuja varoja kehitysvaiheen jälkeen.- Se avustaa 22 artiklassa tarkoitettua turvallisuuskeskusta, joka valvoo, että toimiluvan haltija noudattaa turvallisuussääntöjä.- Se vastaa kaikista järjestelmän käyttöön tarvittavista taajuusoikeuksista ja varmistaa tältä osin jäsenvaltioiden toimien yhteensovittamisen. Se on toimiluvan haltijan neuvottelukumppani taajuuksien käytössä.- Se avustaa komissiota valmisteltaessa toimenpiteitä eurooppalaisen satelliittinavigointiohjelman toteuttamiseksi ja antaa komissiolle tehtäviensä suorittamiseen tarvittavaa teknistä, tieteellistä ja hallinnollista tukea.- Se voi toteuttaa komission sille antamia eurooppalaiseen satelliittinavigointiohjelmaan liittyviä talousarvion toteuttamistehtäviä Euroopan unionin talousarvioon sovellettavan varainhoitoasetuksen 54 artiklan 2 kohdan b alakohdan mukaisesti.3 artiklaOmaisuus1. Valvontaviranomainen omistaa kaiken aineellisen ja aineettoman omaisuuden, jonka Galileo-yhteisyritys sille luovuttaa kehitysvaiheen päättyessä ja jonka toimiluvan haltija on luonut tai kehittänyt rakennus- ja käyttöönottovaiheessa ja toimintavaiheessa, ellei toimilupasopimuksessa erityisesti toisin määrätä.2. Tästä johtuvien omaisuuden siirtojen menettelytavat vahvistetaan yhteisyrityksen osalta asetuksen (EY) N:o 876/2002 liitteenä olevan Galileo-yhteisyrityksen yhtiöjärjestyksen 21 artiklan mukaisten yhteisyrityksen lakkauttamiseen liittyvien menettelyjen yhteydessä ja toimiluvan haltijan osalta toimilupasopimuksessa.4 artiklaOikeudellinen asema, toimipaikka, paikallistoimistot1. Valvontaviranomainen on yhteisön elin. Se on oikeushenkilö.2. Valvontaviranomaisella on jokaisessa jäsenvaltiossa laajin kansallisen lainsäädännön mukaan oikeushenkilöllä oleva oikeuskelpoisuus. Se voi erityisesti hankkia ja luovuttaa irtainta ja kiinteää omaisuutta ja esiintyä kantajana ja vastaajana oikeudenkäynneissä.3. Valvontaviranomaisen toimipaikka on Brysselissä. Valvontaviranomainen voi perustaa omia paikallistoimistoja jäsenvaltioihin näiden suostumuksella.4. Valvontaviranomaista edustaa sen johtaja.5 artiklaJohtokunta1. Valvontaviranomaisella on johtokunta, jonka tehtävät luetellaan 6 artiklassa. Lisäksi johtokunta avustaa ja valvoo johtajaa tämän tehtävien hoidossa.2. Johtokunnassa on kaksitoista jäsentä: Komissio nimittää kuusi jäsentä ja Euroopan unionin neuvosto kuusi jäsentä. Jäsenten toimikausi on viisi vuotta. Sama henkilö voidaan nimittää uudeksi toimikaudeksi yhden kerran.3. Johtokunta valitsee jäsentensä keskuudesta puheenjohtajan ja varapuheenjohtajan. Varapuheenjohtaja toimii puheenjohtajan sijaisena tämän ollessa estyneenä. Puheenjohtajan ja varapuheenjohtajan toimikausi on kaksi ja puoli vuotta. Sama henkilö voidaan nimittää uudeksi toimikaudeksi. Puheenjohtajan ja varapuheenjohtajan toimikausi päättyy joka tapauksessa silloin, kun heidän jäsenyytensä johtokunnassa päättyy.4. Johtokunta kokoontuu puheenjohtajansa kutsusta. Valvontaviranomaisen johtaja osallistuu asioiden käsittelyyn. Johtokunta kokoontuu vähintään kahdesti vuodessa säännönmukaiseen istuntoon. Muulloin se kokoontuu puheenjohtajan aloitteesta tai jos vähintään kolmannes jäsenvaltioista sitä pyytää. Johtokunta voi kutsua kokouksiinsa tarkkailijaksi kenet tahansa henkilön, jonka lausuntoa se voi tarvita. Johtokunnan jäsenten apuna voi olla neuvonantajia tai asiantuntijoita, jollei sen työjärjestyksestä muuta johdu. Valvontaviranomainen huolehtii johtokunnan sihteeristötehtävistä.5. Johtokunta tekee päätöksensä jäsentensä kahden kolmasosan enemmistöllä.6. Kullakin jäsenellä on yksi ääni. Valvontaviranomaisen johtajalla ei ole äänioikeutta.Työjärjestyksessä vahvistetaan yksityiskohtaisemmat äänestyssäännöt ja erityisesti ehdot, joiden mukaisesti jäsen voi toimia toisen jäsenen nimissä, sekä tarvittaessa päätösvaltaisuutta koskevat säännöt.6 artiklaJohtokunnan tehtävät1. Johtokunta nimittää johtajan 7 artiklan 2 kohdan mukaisesti.2. Johtokunta vahvistaa ennen kunkin vuoden syyskuun 30 päivää ja komission lausunnon saatuaan valvontaviranomaisen seuraavan vuoden työohjelman ja toimittaa sen Euroopan parlamentille, neuvostolle ja komissiolle. Työohjelman vahvistaminen ei vaikuta vuosittaiseen talousarviomenettelyyn.3. Johtokunta käyttää talousarviovaltaansa 10, 11 ja 12 artiklan mukaisesti.4. Johtokunta päättää komission suostumuksen saatuaan kaikkien muista lähteistä yhteisössä tulevien testamenttilahjoitusten, lahjoitusten ja tukien hyväksymisestä.5. Johtokunnalla on johtajaan nähden kurinpidollinen toimivalta.6. Johtokunta määrittelee valvontaviranomaisen organisaatiorakenteen ja vahvistaa valvontaviranomaisen henkilöstöpolitiikan 16 artiklan 1 kohdan mukaisesti.7. Johtokunta vahvistaa 18 artiklan mukaisesti tarvittavat säännökset, jotka koskevat yleisön oikeutta tutustua valvontaviranomaisen asiakirjoihin.8. Johtokunta vahvistaa valvontaviranomaisen toimintaa ja näkymiä koskevan vuosikertomuksen ja toimittaa sen viimeistään 15 päivänä kesäkuuta Euroopan parlamentille, neuvostolle, komissiolle, Euroopan talous- ja sosiaalikomitealle ja tilintarkastustuomioistuimelle.9. Valvontaviranomainen toimittaa vuosittain budjettivallan käyttäjälle kaikki tarvittavat tiedot arviointimenettelyjen tuloksista.10. Johtokunta hyväksyy oman työjärjestyksensä.11. Johtokunta päättää valvontaviranomaisen kieliä koskevista järjestelyistä.7 artiklaJohtaja1. Valvontaviranomaista johtaa sen johtaja, joka hoitaa tehtäväänsä riippumattomasti. Johtaja ei pyydä eikä ota vastaan ohjeita miltään hallitukselta eikä miltään elimeltä, sanotun kuitenkaan rajoittamatta komission ja johtokunnan toimivaltaa.2. Johtokunta nimittää johtajan ansioiden, pätevyyden ja kokemuksen perusteella komission ehdottamista henkilöistä, ja se voi myös erottaa hänet. Johtokunta tekee päätöksensä jäsentensä kolmen neljäsosan enemmistöllä. Pääjohtajan toimikausi on viisi vuotta. Tätä toimikautta voidaan pidentää yhden kerran enintään viideksi vuodeksi.3. Parlamentti tai neuvosto voi pyytää johtajaa raportoimaan tehtäviensä suorittamisesta.8 artiklaJohtajan tehtävät1. Johtaja edustaa valvontaviranomaista. Johtaja hoitaa sen hallinnon.2. Johtaja valmistelee johtokunnan työskentelyä. Hän osallistuu johtokunnan kokouksiin ilman äänioikeutta.3. Johtaja huolehtii valvontaviranomaisen vuosittaisen työohjelman täytäntöönpanosta johtokunnan valvonnassa.4. Johtaja toteuttaa tarvittavat toimenpiteet, mukaan luettuina sisäisten hallinnollisten ohjeiden antaminen ja tiedonantojen julkaiseminen, varmistaakseen valvontaviranomaisen tämän asetuksen säännösten mukaisen toiminnan.5. Johtaja laatii ennakkoarvion valvontaviranomaisen tuloista ja menoista 11 artiklan mukaisesti ja huolehtii valvontaviranomaisen talousarvion toteuttamisesta 12 artiklan mukaisesti.6. Johtaja valmistelee vuosittain luonnoksen yleiskertomukseksi ja toimittaa sen johtokunnalle.7. Johtajalla on valvontaviranomaisen henkilöstön osalta 16 artiklan mukaiset valtuudet.8. Hän voi johtokunnan suostumuksella tehdä päätöksiä paikallistoimistojen perustamisesta jäsenvaltioihin 4 artiklan mukaisesti.9 artiklaTieteellinen ja tekninen komitea1. Johtokunta voi perustaa tieteellisen ja teknisen komitean, jonka jäseniksi ja puheenjohtajaksi se nimittää tunnustettuja asiantuntijoita niiltä aloilta, joihin komitean on otettava kantaa.2. Tieteellisen ja teknisen komitean tehtävänä on johtokunnan pyynnöstä:- antaa lausuntoja teknisistä kysymyksistä tai ehdotuksista, jotka merkitsevät huomattavaa muutosta eurooppalaisen satelliittinavigointijärjestelmän suunnittelussa,- antaa suosituksia järjestelmän ajantasaistamisesta,- suorittaa muita satelliittinavigointialan asiantuntemuksen kehittämisen edellyttämiä tehtäviä.3. Tieteellinen ja tekninen komitea vahvistaa oman työjärjestyksensä, kuitenkin siten että sille on saatava johtokunnan hyväksyntä.10 artiklaValvontaviranomaisen talousarvio1. Valvontaviranomaisen kaikista tuloista ja menoista tehdään kutakin varainhoitovuotta varten ennakkoarviot, jotka otetaan sen talousarvioon. Varainhoitovuosi on kalenterivuosi.2. Talousarvion tulojen ja menojen on oltava tasapainossa.3. Valvontaviranomaisen tuloihin kuuluu avustus, joka otetaan Euroopan yhteisön yleiseen talousarvioon ja jonka tarkoituksena on varmistaa tulojen ja menojen välinen tasapaino. Tämä ei vaikuta muihin määriteltäviin tulolähteisiin ja maksuihin.4. Valvontaviranomaisen menoja ovat erityisesti henkilöstön palkat, hallinto- ja infrastruktuurimenot, toimintakustannukset sekä menot, jotka liittyvät tieteellisen ja teknisen komitean toimintaan sekä sopimuksiin ja tukisitoumuksiin, joita valvontaviranomainen on tehnyt eurooppalaisen satelliittinavigointiohjelman täytäntöönpanemiseksi.11 artiklaTalousarvion laatiminen1. Johtokunta valmistelee johtajan laatiman luonnoksen perusteella ennakkoarvion valvontaviranomaisen tuloista ja menoista seuraavalle varainhoitovuodelle. Johtokunta toimittaa kyseisen ennakkoarvion, joka sisältää alustavan henkilöstötaulukon, komissiolle viimeistään 31 päivänä maaliskuuta.2. Komissio toimittaa ennakkoarvion Euroopan parlamentille ja neuvostolle (jäljempänä 'budjettivallan käyttäjä') Euroopan unionin yleistä talousarviota koskevan alustavan esityksen kanssa.3. Ennakkoarvion perusteella komissio sisällyttää Euroopan unionin yleistä talousarviota koskevaan alustavaan esitykseen tarpeellisiksi katsomansa arviot henkilöstötaulukosta ja tukimäärästä, joihin osoitetaan rahoitus yleisestä budjetista perustamissopimuksen 272 artiklan mukaisesti.4. Budjettivallan käyttäjä hyväksyy määrärahat valvontaviranomaiselle osoitettavana tukena.Budjettivallan käyttäjä vahvistaa valvontaviranomaisen henkilöstötaulukon.5. Johtokunta laatii valvontaviranomaisen talousarvion. Se vahvistetaan lopullisesti Euroopan unionin yleisen talousarvion lopullisen vahvistamisen yhteydessä. Tällöin sitä tarvittaessa mukautetaan.12 artiklaTalousarvion toteutus ja valvonta1. Johtaja toteuttaa valvontaviranomaisen talousarvion.2. Valvontaviranomaisen tilinpitäjä toimittaa alustavan tilinpäätöksen ja selvityksen varainhoitovuoden talousarvio- ja varainhallinnosta komission tilinpitäjälle viimeistään 1 päivänä maaliskuuta varainhoitovuoden päättymisen jälkeen. Komission tilinpitäjä konsolidoi yleisen varainhoitoasetuksen 128 artiklassa tarkoitettujen toimielinten ja hajautettujen elinten alustavat tilinpäätökset.3. Komission tilinpitäjä toimittaa valvontaviranomaisen alustavan tilinpäätöksen ja selvityksen varainhoitovuoden talousarvio- ja varainhallinnosta tilintarkastus-tuomioistuimelle viimeistään 31 päivänä maaliskuuta varainhoitovuoden päättymisen jälkeen. Selvitys varainhoitovuoden talousarvio- ja varainhallinnosta toimitetaan myös Euroopan parlamentille ja neuvostolle.4. Saatuaan alustavaa tilinpäätöstä koskevat huomautukset, jotka tilintarkastus-tuomioistuin on laatinut yleisen varainhoitoasetuksen 129 artiklan mukaisesti, johtaja vahvistaa valvontaviranomaisen lopullisen tilinpäätöksen omalla vastuullaan ja toimittaa sen johtokunnalle lausuntoa varten.5. Johtokunta antaa lausunnon valvontaviranomaisen lopullisesta tilinpäätöksestä.6. Johtaja toimittaa lopullisen tilinpäätöksen ja johtokunnan lausunnon Euroopan parlamentille, neuvostolle, komissiolle ja tilintarkastustuomioistuimelle viimeistään 1 päivänä heinäkuuta varainhoitovuoden päättymisen jälkeen.7. Lopullinen tilinpäätös julkaistaan.8. Johtaja toimittaa tilintarkastustuomioistuimelle vastauksen tämän huomautuksiin viimeistään 30 päivänä syyskuuta. Vastaus toimitetaan myös johtokunnalle.9. Johtaja toimittaa yleisen varainhoitoasetuksen 146 artiklan 3 kohdan mukaisesti Euroopan parlamentille pyynnöstä kaikki tiedot, joita tarvitaan vastuuvapauden myöntämiseksi talousarvion toteuttamisesta kyseiseltä varainhoitovuodelta.10. Ennen vuoden N + 2 huhtikuun 30 päivää Euroopan parlamentti myöntää neuvoston määräenemmistöllä antamasta suosituksesta johtajalle vastuuvapauden varainhoitovuoden N talousarvion toteuttamisesta.13 artiklaVarainhoitoasetusJohtokunta vahvistaa valvontaviranomaiseen sovellettavat varainhoitoa koskevat säännökset komissiota kuultuaan. Säännökset saavat poiketa Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 23 päivänä joulukuuta 2002 annetusta komission asetuksesta (EY, Euratom) N:o 2343/2002 ainoastaan, mikäli se on välttämätöntä valvontaviranomaisen toiminnasta johtuvien erityisvaatimusten vuoksi ja komissio antaa tähän suostumuksen etukäteen.14 artiklaPetosten torjunta1. Petosten, korruption ja muun laittoman toiminnan torjumiseksi sovelletaan rajoituksetta Euroopan petostentorjuntaviraston (OLAF) tutkimuksista 25 päivänä toukokuuta 1999 annetun Euroopan parlamentin ja neuvoston asetuksen (EY) N:o 1073/1999 säännöksiä.2. Valvontaviranomainen noudattaa Euroopan petostentorjuntaviraston (OLAF) sisäisistä tutkimuksista 25 päivänä toukokuuta 1999 tehtyä toimielinten välistä sopimusta ja antaa välittömästi asianmukaiset määräykset, jotka koskevat kaikkia valvontaviranomaisen työntekijöitä.3. Rahoituspäätöksissä ja niistä johtuvissa täytäntöönpanoa koskevissa sopimuksissa tai asiakirjoissa on todettava nimenomaisesti, että tilintarkastustuomioistuin ja OLAF voivat tarvittaessa tehdä tarkastuksia paikalla valvontaviranomaisen varojen edunsaajien luona ja näiden varojen jakamisesta vastaavien työntekijöiden luona.15 artiklaErioikeudet ja vapaudetValvontavirastoon sovelletaan Euroopan yhteisöjen erioikeuksia ja vapauksia koskevaa pöytäkirjaa.16 artiklaHenkilöstö1. Valvontaviranomaisen henkilöstöön sovelletaan Euroopan yhteisöjen virkamiehiin sovellettavia henkilöstösääntöjä, Euroopan yhteisöjen muuhun henkilöstöön sovellettavia palvelussuhteen ehtoja ja Euroopan yhteisöjen toimielimien näiden henkilöstösääntöjen ja palvelussuhteen ehtojen soveltamiseksi yhteisesti antamia sääntöjä. Johtokunta säätää tarvittavat soveltamissäännöt ja komissio hyväksyy ne.2. Valvontaviranomainen käyttää oman henkilöstönsä suhteen niitä valtuuksia, jotka on siirretty nimittävälle viranomaiselle henkilöstösäännöillä ja muuhun henkilöstöön sovellettavilla palvelussuhteen ehdoilla, sanotun kuitenkaan rajoittamatta 8 artiklan soveltamista.3. Valvontaviranomaisen henkilöstö koostuu komission tai jäsenvaltioiden virkamiehistä, jotka on määrätty tai siirretty sen palvelukseen tilapäisesti, ja muusta henkilöstöstä, jotka valvontaviranomainen tarpeen mukaan rekrytoi tehtäviensä hoitamiseksi.17 artiklaVastuu1. Valvontaviranomaisen sopimusperusteista vastuuta sääntelee kyseiseen sopimukseen sovellettava lainsäädäntö. Yhteisön tuomioistuin on toimivaltainen valvontaviranomaisen tekemään sopimukseen sisältyvän välityslausekkeen nojalla.2. Sopimussuhteen ulkopuolisen vastuun osalta valvontaviranomaisen on korvattava vahingot, jotka valvontaviranomaisen yksiköt tai toimihenkilöt ovat aiheuttaneet tehtäviään suorittaessaan, jäsenvaltioiden oikeuden yhteisten yleisperiaatteiden mukaisesti. Yhteisön tuomioistuin on toimivaltainen ratkaisemaan tällaisten vahinkojen korvaamiseen liittyvät riita-asiat.3. Toimihenkilöiden henkilökohtaista vastuuta valvontaviranomaiseen nähden säännellään heihin sovellettavilla henkilöstösäännöillä tai palvelussuhteen ehdoilla.4. Yhteisön tuomioistuin on toimivaltainen ratkaisemaan 3 kohdassa tarkoitettujen vahinkojen korvaamiseen liittyvät riita-asiat.18 artiklaYleisön oikeus tutustua asiakirjoihin ja henkilötietojen suoja1. Viraston hallussa oleviin asiakirjoihin sovelletaan Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettua Euroopan parlamentin ja neuvoston asetusta (EY) 1049/2001.2. Johtokunta antaa asetuksen (EY) N:o 1049/2001 käytännön soveltamissäännöt kuuden kuukauden kuluessa eurooppalaisen satelliittinavigointiohjelman hallintorakenteista annetun asetuksen (EY) N:o ... voimaantulosta.3. Päätöksiin, jotka valvontaviranomainen on tehnyt asetuksen (EY) N:o 1049/2001 8 artiklan mukaisesti, voidaan hakea muutosta tekemällä kantelu Euroopan oikeusasiamiehelle EY:n perustamissopimuksen 195 artiklassa määrättyjen edellytysten mukaisesti tai nostamalla kanne yhteisön tuomioistuimessa EY:n perustamissopimuksen 230 artiklassa määrättyjen edellytysten mukaisesti.4. Valvontaviranomaisen suorittamaan henkilötietojen käsittelyyn sovelletaan yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annettua Euroopan parlamentin ja neuvoston asetusta (EY) N:o 45/2001.19 artiklaKolmansien maiden osallistuminenValtiot, jotka eivät ole Euroopan unionin jäseniä, voivat osallistua valvontaviranomaisen toimintaan, jos ne tekevät tästä etukäteen sopimuksen yhteisön kanssa.Mainittuihin sopimuksiin sisältyvien asianomaisten määräysten mukaisesti laaditaan järjestelyjä, joissa määritellään muun muassa valvontaviranomaisen toimintaan osallistumisen luonne ja laajuus kyseisten maiden osalta sekä niiden osallistumista koskevat säännöt, mukaan lukien rahoitusosuuksia ja henkilöstöä koskevat määräykset.2 luku. Turvallisuuskeskus20 artiklaTurvallisuuskeskuksen perustaminenNeuvoston pääsihteeristön yhteyteen perustetaan pysyvä ja toimintavalmis turvallisuuskeskus.21 artiklaTurvallisuuskeskuksen tehtävätTurvallisuuskeskuksen tehtävät ovat:- antaa Galileon toiminnanharjoittajalle ohjeita järjestelmän turvallisuuden varmistamiseksi ja erityisesti velvoittaakseen toiminnanharjoittajan toteuttamaan kriisitilanteessa vaadittavat häirintä- tai signaalin keskeytystoimenpiteet,- osallistua eurooppalaisen satelliittinavigointijärjestelmän turvallisuustoimiin, ja erityisesti seurata järjestelmän eritelmiä (järjestelmän osien arkkitehtuuri ja turvallisuus),- antaa tarvittaessa komissiolle teknistä asiantuntemusta sen neuvotellessa yhteisön ulkopuolisten maiden kanssa eurooppalaisen satelliittinavigointijärjestelmän turvallisuuteen liittyvistä näkökohdista, sanotun kuitenkaan rajoittamatta EY:n perustamissopimuksen 300 artiklan soveltamista,- ottaa kantaa järjestelmän toteuttamiseksi tehtyjen ja tehtävien sopimusten turvallisuusliitteisiin,- ottaa kantaa julkisesti säänneltyjen palvelujen (Public Regulated Service) teknisiin eritelmiin ja käyttäjien tunnistamiskeinoihin ja -menetelmiin,- määritellä salaustekniikka, joka tarvitsee julkisen vallan hyväksynnän (salaustekniikan osatekijöiden kehitys, toteutus, validointi),- suorittaa muita tämän alan tehtäviä, joita neuvosto sille antaa.22 artiklaTurvallisuuskeskuksen kokoonpano ja toimintaNeuvoston pääsihteeri vahvistaa yhteistoiminnassa komission kanssa turvallisuuskeskuksen kokoonpanon ja toimintasäännöt ja erityisesti komission mahdollisuuden olla siinä edustettuna.23 artiklaVoimaantuloTämä asetus tulee voimaan kymmenentenä päivänä sen jälkeen, kun se on julkaistu Euroopan unionin virallisessa lehdessä.Tämä asetus on kaikilta osiltaan velvoittava ja sitä sovelletaan sellaisenaan kaikissa jäsenvaltioissa.Tehty Brysselissä [...] päivänä [...]kuuta [...].Neuvoston puolestaPuheenjohtajaLiite 1 RAHOITUSSELVITYSPolitiikan ala(t): ENERGIA JA LIIKENNEToiminta: Galileo-ohjelman rakennus- ja käyttöönottovaihe ja toimintavaiheToimenpiteen nimi: Ehdotus neuvoston asetukseksi eurooppalaisen satelliittinavigointi ohjelman hallinto ra ken teista1. BUDJETTIKOHTALuku: 06 03 Euroopanlaajuiset verkotValvontaviranomaisen rakenteen luominen (sääntelyvirasto):- luodaan alamomentti 06 03 XX "Valvontaviranomainen"- luodaan alamomentti 06 03 XX XX "Valvontaviranomainen" - Avustus osastoille 1 ja 2- luodaan alamomentti 06 03 XX XX "Valvontaviranomainen" - Avustus osastolle 3Luvun 06 03 momentti ja alamomentit valitaan vuoden 2006 talousarviomenettelyssä.2. NUMEROTIEDOT2.1 Toimenpiteen määrärahat: 3,55 milj. euroa/vuosi maksusitomusmäärärahoinaNämä vuosittaiset kokonaismäärärahat kuuluvat momentin 06 03 01 määrärahoihin vuodeksi 2006 (asetuksen mukainen kokonaisrahoitus kaudeksi 2000-2006) ja sisältyvät mahdollisesti seuraavina vuosina vahvistettavaan kokonaisrahoitukseen.2.2 Toimenpiteen soveltamisaika:Toimenpiteellä on rajoittamaton kesto (vuosittainen tuki).2.3 Monivuotinen menoarvio:a) Maksusitoumusmäärärahojen/maksumäärärahojen aikataulumilj. euroa&gt;TAULUKON PAIKKA&gt;2.4 Yhteensopivuus ohjelmasuunnitelman ja rahoitusnäkymien kanssax Ehdotus on tehdyn ohjelmasuunnitelman mukainen (2002-2006).2.5 Vaikutukset tuloihinx Ei vaikuta tuloihin.3. BUDJETTITIEDOT&gt;TAULUKON PAIKKA&gt;4. OIKEUSPERUSTAEY:n perustamissopimuksen 308 artikla5. KUVAUS JA PERUSTELUT5.1 Yhteisön toiminnan tarve5.1.1 Toiminnan tavoitteetEurooppalaisella satelliittinavigointijärjestelmällä on strategista merkitystä, ja julkisten etujen puolustamisesta ja edustamisesta on huolehdittava. Siitä syystä on erittäin tärkeää, että järjestelmän rakentamis- ja käyttöönottovaihetta sekä toimintavaihetta valvoo julkinen viranomainen.Tämän julkisen viranomaisen - nimeltään valvontaviranomainen - on tehtävä julkinen toimilupasopimus yritysten yhteenliittymän kanssa, joka valitaan Galileo-ohjelman kehitysvaiheen lopuksi, ja valvottava, että yritysten yhteenliittymä noudattaa sopimuksen velvoitteita. Valvontaviranomainen on järjestelmän eri osien omistaja, ja se antaa niiden käyttöoikeuden toimiluvan haltijalle toimiluvan voimassaoloajaksi.Valvontaviranomainen huolehtii ohjelmaan osoitettujen yhteisön varojen hoidosta ja valvonnasta.Koska järjestelmän turvallisuus on erittäin tärkeää, valvontaviranomainen vahvistaa yhdessä 20 artiklassa mainitun kriisikeskuksen ja toimiluvan haltijan kanssa menettelyt, joilla pyritään varmistamaan alalle säädettyjen turvallisuussääntöjen noudattaminen.Se koordinoi niiden jäsenvaltioiden toimia ja kannanottoja, jotka ovat jättäneet Kansainväliseen televiestintäliittoon ilmoituksia järjestelmän käyttöön tarvittavien taajuuksien käytöstä. Lisäksi jäsenvaltiot siirtävät valvontaviranomaiselle oikeuden luovuttaa taajuudet yksinomaan toimiluvan haltijan käyttöön.Valvontaviranomainen myös avustaa komissiota satelliittinavigointiin liittyvissä asioissa, varsinkin jos tarvitaan lainsäädäntö- tai sääntelytoimia.5.1.2 Ennakkoarviointiin liittyvät toimenpiteetEhdotetut toimenpiteet pohjautuvat lukuisiin keskusteluihin kaikkien Galileo-ohjelmasta kiinnostuneiden toimijoiden kanssa ja liikenneneuvoston 4. ja 5. huhtikuuta 2001 antamiin päätelmiin.5.2 Suunnitellut toimet ja yhteisön rahoitustukea koskevat säännötValvontaviranomainen suorittaa tavoitteensa saavuttaakseen seuraavat toimet:- Se toimii toimiluvan myöntävänä viranomaisena yksityiseen toimiluvan haltijaan nähden, jonka tehtävänä on ohjelman rakennus- ja käyttöönottovaiheen sekä toimintavaiheen toteuttaminen ja hallinto. Tätä varten se solmii viimeksi mainitun kanssa toimilupasopimuksen. Se valvoo, että toimiluvan haltija noudattaa sopimusta ja siihen liitettyjä eritelmiä. Valvontaviranomainen antaa toimiluvan haltijalle oikeuden käyttää aineellista ja aineetonta omaisuutta toimiluvan voimassaolon ajan.- Se hoitaa eurooppalaiseen satelliittinavigointi ohjelmaan osoitettuja yhteisön varoja kehitysvaiheen jälkeen.- Se avustaa turvallisuuskeskusta, joka valvoo, että toimiluvan haltija noudattaa turvallisuussääntöjä.- Se vastaa kaikista järjestelmän käyttöön tarvittavista taajuusoikeuksista ja varmistaa tältä osin jäsenvaltioiden toimien yhteensovittamisen. Se on toimiluvan haltijan neuvottelukumppani taajuuksien käytössä.- Se hoitaa kaikki muut komission sille antamat tehtävät.Valvontaviranomaisen kaikista tuloista ja menoista tehdään kutakin varainhoitovuotta varten ennakkoarviot, jotka otetaan sen talousarvioon. Varainhoitovuosi on kalenterivuosi.Talousarvion tulojen ja menojen on oltava tasapainossa. Valvontaviranomaisen tuloihin kuuluu avustus, joka otetaan Euroopan yhteisön yleiseen talousarvioon ja jonka tarkoituksena on varmistaa tulojen ja menojen välinen tasapaino. Tämä ei vaikuta muihin määriteltäviin tulolähteisiin ja maksuihin.Valvontaviranomaisen menoja ovat erityisesti henkilöstön palkat, hallinto- ja infrastruktuurimenot, toimintakustannukset sekä menot, jotka liittyvät tieteellisen ja teknisen komitean toimintaan ja sopimuksiin, joita on tehty eurooppalaisen satelliittinavigointiohjelman Galileon täytäntöönpanoon osallistuvien laitosten tai yritysten kanssa.5.3 Toteutusta koskevat säännötValvontaviranomaisen oikeudellisen aseman on mahdollistettava, että valvontaviranomainen toimii tehtäviään hoitaessaan oikeushenkilönä.1. Johtokunta on valvontaviranomaisen hallintoelin. Johtokunnassa on kaksitoista jäsentä: Komissio nimittää kuusi jäsentä ja neuvosto toiset kuusi. Jäsenten toimikausi on viisi vuotta. Sama henkilö voidaan nimittää uudeksi toimikaudeksi yhden kerran.Valvontaviranomaista johtaa johtaja, jonka johtokunta nimittää viideksi vuodeksi kerrallaan. Sama henkilö voidaan nimittää uudeksi toimikaudeksi yhden kerran. Johtaja on valvontaviranomaisen laillinen edustaja.Olisi myös säädettävä mahdollisuudesta perustaa tieteellinen ja tekninen komitea, jolla on tutkimus- ja asiantuntijatehtäviä. Tieteellisen ja teknisen komitean tehtävänä on johtokunnan pyynnöstä:- antaa lausuntoja teknisistä kysymyksistä tai ehdotuksista, jotka merkitsevät huomattavaa muutosta eurooppalaisen satelliittinavigointijärjestelmän suunnittelussa,- antaa suosituksia järjestelmän ajantasaistamisesta,- suorittaa muita satelliittinavigointialan asiantuntemuksen kehittämisen edellyttämiä tehtäviä.6. RAHOITUSVAIKUTUKSET6.1 Toimenpiteen kokonaiskustannusten laskutapa (Pääosastot BUDG ja ADMIN määrittävät)Valvontaviranomaisen vuosittaiset kustannukset katetaan yhteisön avustuksilla. Eri menotyyppejä voidaan eritellä seuraavasti:HenkilöstökustannuksetEhdotettu talousarvio on laskettu 20 toimihenkilön arvioidun henkilöstömäärän perusteella [6] Arvio perustuu vertailuun muiden Galileo-ohjelman hallintoon liittyvien rakenteiden kanssa (kuten väliaikainen rakenne (GISS) ja Galileo-yhteisyritys).[6]  Toimihenkilöt otetaan palvelukseen väliaikaisina toimihenkilöinä komission henkilöstöön sovellettavien sääntöjen mukaisesti.Arvio henkilöstökuluista perustuu ura-alueiden A3, A4-5, A6-7, B2-3 ja C1-3 vuosittaisiin kustannuksiin. Palkkaluokan A suuri osuus kuvastaa viranomaisen tehtävien moitteettomaan hoitoon tarvittavaa korkeaa tieteellistä tasoa.&gt;TAULUKON PAIKKA&gt;Henkilöstön kokonaismenot vuodessa arvioidaan 2,2 miljoonaksi euroksi, kun keskikustannukseksi otetaan Euroopan komission henkilöstön keskikustannus, eli 0,108 miljoonaa euroa vuodessa, mihin sisältyvät tähän liittyvät rakennus- ja hallintokustannukset (postikulut, televiestintä, tietotekniikka jne.).LaitteistokustannuksetIrtaimiston hankintakulut ja niihin liittyvät kulut eivät ole kovin suuria, sillä kaikki Galileo-yhteisyrityksen puitteissa ostetut välineet siirretään valvontaviranomaiselle. Lisätarpeita varten on ennakoitu vuotuinen 150 000 euron määräraha.ToimintakustannuksetNämä kustannukset kattavat kokoukset, selvitykset ja käännös- ja julkaisukulut sekä suhdetoiminnan. Alustavan arvion mukaan toimintakulut ovat 1 miljoonaa euroa vuodessa.VirkamatkakustannuksetValvontaviranomaisen tehtävät edellyttävät matkoja unionin sisällä ja sen ulkopuolella (matka- ja majoituskulut). Virkamatkabudjetti arvioidaan 200 000 euroksi vuodessa. Arviot on laadittu energian ja liikenteen pääosaston virkamatkakulujen keskikustannusten perusteella.6.2 Jakautuminen toimenpiteen osien mukaan (Pääosastot BUDG ja ADMIN määrittävät)Maksusitoumusmäärärahat euroina (käyvät hinnat)&gt;TAULUKON PAIKKA&gt;6.3 Maksusitoumusmäärärahojen/maksumäärärahojen aikataulumilj. euroa&gt;TAULUKON PAIKKA&gt;7. SEURANTA JA ARVIOINTIValvontaviranomaisen varainhoitoa valvovat tilintarkastustuomioistuin (12 artikla), Euroopan parlamentti (12 artikla) ja Euroopan petostentorjuntavirasto (14 artikla).8. PETOSTEN TORJUNTATOIMETKatso edellä kohta 7.